text: E20 spærret ved Lunderskov
  07 august 2013 kl. 11.56
  Esbjergmotorvejen var onsdag morgen spærret næsten en time i østgående retning ved Lunderskov, efter at to biler var kørt sammen.
  Uheldet skete under en overhaling, hvor bilisten i det inderste spor angiveligt slog et sving ud i overhalingsbanen, hvor han ramte den overhalende bil.
  Den ene bilist blev hårdt kvæstet, men er uden for livsfare, mens den anden slap med overfladiske skræmmer.
  